# Félix Ros Cebrián

Félix Ros Cebrián (Barcelona, 19 de setembre de 1912 - Istanbul, 1974) fou un periodista i escriptor falangista en llengua castellana català.

## Biografia

Nascut el 19 de setembre de 1912 en una família burgesa de Barcelona, estudià al Col·legi Salesià Sant Antoni de Pàdua de Mataró i es llicencià en Dret a la Universitat de Barcelona i en Filosofia i Lletres a la Universitat de València l'any 1935. Durant l'època universitària s'afilià a Falange Española i com a jove escriptor integrà les tertúlies feixistoides que Luys Santa Marina reunia al Lyon d'Or durant la dècada de 1930. Considerat com a camisa vella, fou un membre destacat de l'elit intel·lectual que després de la Guerra del 36 mirà d'implantar el model cultural del feixisme espanyol a Catalunya. Fou cap de la secció espanyola del Departament Nacional de Cinematografia i entre 1948 i 1955 fou inspector central d'Ensenyament Mitjà.
Fou promotor cultural de les editorials Lauro i Yunque, així com fundador de l'editorial Tartessos, que l'any 1945 la vengué a José Manuel Lara. Col·laborà en diferents mitjans de comunicació escrit com ara Luz, Ya, ABC, Cruz y Raya, El Día Gráfico, La Vanguardia i Blanco y Negro. No obstant, la seva principal tasca de col·laborador la realitzà pel diari Solidaridad Nacional, dirigit pel mateix Santa Marina, i a la col·lecció «Poesía en la mano» de Juan Ramón Masoliver. Morí a Istanbul l'any 1974.

## Obres seleccionades

Algunes de les obres realitzades per l'autor foren:
* Verde voz (poesia, 1934)
* Explicación del Greco toledano (Madrid, 1935)
* Una lágrima sobre la Gaceta (1935)
* Un meridional en Rusia (viatges, 1936)
* 9 poemas de Valery y 12 sonetos de la muerte (poesia, 1939)
* Francisco de Quevedo: Poesía (1939)
* Preventorio D. Ocho meses en el SIM (Barcelona, 1939) (reeditat el 1974 amb el títol Preventorio D. Ocho meses en la cheka)
* Neoclásicos y románticos (1940)
* Sonetos y romance (poesia, 1941)
* Prácticas de literaturas no castellanas. Un panorama completo de todas las literaturas desde el siglo –X hasta 1944 (Barcelona, 1944)
* Los bienes del mundo (Barcelona, 1945)
* El paquebote de Noé (narrativa, 1945)
* Dichos de amor (poesia, 1949)
* 60 notas sobre literatura (1950)
* Las maletas del más allá (teatre, 1952)
* Elegía incompleta (poesia, 1952)
* Historias del abuelo (teatre, 1955)
* Las 10 mejores novelas españolas (1959)
* Poesías completas (1928-1962) (poesia, 1963)
* De la estrella de oriente a la estrella del norte (Barcelona, 1965)
* Antología poética de la lengua catalana (1965)
* Condenado a muerte (poesia, 1967)
* Maximiliano de México (Madrid, 1971)
* De Acapulco a Nueva York, pasando por los Balcanes (viatges, 1971)

## Premis

Els tres principals premis que rebé foren:
* 1963: Premi Ciutat de Barcelona de poesia en llengua castellana per Poesías completas (1928-1962)
* 1965: Premi Nacional de Literatura de viatges «Camino de Santiago» per De la estrella de oriente a la estrella del norte
* 1966: Premi Ausiàs March de poesia per Condenado a muerte

## Referències

* 1 2 3 «Coetáneos de Miguel Hernández - Félix Ros» (en castellà). MiguelHernándezVirtual.es. [Consulta: 21 novembre 2017].
* 1 2 3 4 5 «Félix Ros» (en castellà). Ministeri d'Educació, Cultura i Esport d'Espanya. Arxivat de l'original el 2017-12-01. [Consulta: 20 novembre 2017].
* 1 2 3 Candel, 2005, p. 15-16.
* 1 2 3 4 5 6 «Félix Ros Cebrián». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Candel, Francesc. Els altres catalans. 5a edició. Barcelona: edicions 62, 2005 (col. Labutxaca). ISBN 978-84-9930-644-5.

## Enllaços externs

* Josep Mengual - Breu biografia de Félix Ros (castellà)